Întrebat dacă preţul gazelor va creşte de la 1 noiembrie, aşa cum a declarat Niculae Havrileţ, fostul preşedinte al ANRE, Iancu a răspuns că această decizie va fi luată în luna martie.

„Dacă domnia sa mai era preşedinte, se întâmpla acest lucru. Din informaţiile mele, noul comitet de reglementare al ANRE a decis să facă această analiză în cursul lunii martie, după ce trece şi vârful de iarnă. Deci, nu va mai fi o creştere”, a spus Iancu.

ANRE amânase, la începutul lunii octombrie, decizia de a majora preţul gazelor pentru consumatorii casnici până la aprobarea în Parlament, prin lege, a OUG 64/2016, urmând ca modificarea preţului final să intre în vigoare de la 1 noiembrie.

Dumitru Chiriţă ocupă funcţia de preşedinte al ANRE, din 23 octombrie.